ዩኒቨርሲቲዎች አፍራሽ ኃይሎች የመማር ሂደት ለማወክ የሚያደርጉትን ሙከራ የማጋለጥ ኃላፊነት አለባቸው- መንግሥት
ዩኒቨርሲቲዎች አፍራሽ ተልዕኮ ተሰጥቷቸው የመማር ማስተማሩን ሂደት ለማወክ የሚያደርጉትን ሙከራ ነቅተው በመጠባበቅና  ለማጋለጥና ላፊነታቸውን እንዲወጡ የፌደራል ኮሙኒኬሽን ጉዳዮች ጽሕፈትቤት አሳሰበ ፡፡ጽህፈት ቤቱ "ዩኒቨርስቲዎቻችን የአዲሲቷ ኢትዮጵያ ስኬት ተምሳሌት ሆነው ሊቀጥሉ ይገባል" በሚል ርዕስ ለዋልታ በላከው ሳምንታዊ የአቋም መግለጫ በተቋማቱ አንዳንድ ኃይሎች አፍራሽ ተልዕኮ ማሳኪያ ለማድረግ እየተንቀሳቀሱ መሆኑን ጠቅሰዋል ።መንግስት በዩኒቨርስቲዎቻችንሰላማዊ የመማርማስተማር ሂደት እንዲኖር ለማድረግ ከመቼውም ጊዜ በላይ ትኩረት ሰጥቶ የሚሰራ መሆኑን በዚህ አጋጣሚ ለማረጋገጥ ይወዳል።በመሆኑም የየዩኒቨርስቲዎቹ ማህበረሰቦች፣ ዩኒቨርስቲዎቻችን የሚገኙባቸው አካባቢዎች ማህበረሰቦችእና የተማሪዎቹ ወላጆች እንዲሁ ሌሎች ባለድርሻ አካላት ሁሉ ለዚሁ ጥረት መሳካት የበኩላቸውን አስተዋጽኦ ማድረግ ይጠበቅባቸዋል ነው ያለው ።ዩኒቨርስቲዎቻችን የአገራችንን መጻዒ ዕድል ብሩህ የሚያደርጉ ምሁራኖቻችን ማፍለቂያና የችግር መፍቻ ሃይሎቻችን ማመንጫ እንጂ የረብሻ ማዕከል እንዳይሆኑ መከላከል የሁላችንም ኃላፊነት መሆኑን አስገንዝቧል ።የኢትዮጵያ ብሔር ብሔረሰቦች ወደው እና ፈቅደው የመሰረቷት አዲሲቷ ኢትዮጵያ በዓለም አቀፍ ደረጃ አድናቆትን ካተረፈችባቸው ትላልቅ ድሎች መካከል በማኅበራዊ ዘርፍ ያስመዘገበችው እመርታ ይጠቀሳል፡፡የኢትዮጵያ ሕዝቦች በአፋጣኝ ከድኅነት አባዜ ለመላቀቅ ይጠቅመናል በሚል ትኩረት ሰጥተው ከሚረባረቡባቸው ጉዳዮች መካከል ጤንነቱ የተጠበቀና በዕውቀቱ የዳበረ አምራች የሰው ኃይል በብዛት መፍጠር ላይ መሆኑ ይታወቃል።ጤንነቱ የተጠበቀና ዕውቀቱ የዳበረ የሰው ኃይል በብዛት መፍጠር ያስፈለገንም ምርትና ምርታማነትን በማሳደግ በአገራችን እየተመዘገበ ያለውን ፈጣንእና ተከታታይ ኢኮኖሚያዊ ዕድገት ቀጣይነት ለማረጋገጥ አስተማማኝ መደላድል የሚፈጥርልን በመሆኑ ነው።ለዚህም ሲባል ዛሬ እያንዳንዱ ኢትዮጵያዊ በየአቅራቢያው የጤናእና የትምህርት አገልግሎት እንዲያገኝ ተደርጓል።አሁንም አገልግሎቱን የማስፋፋት ሂደቱ በአስደናቂ ፍጥነት ቀጥሏል።የፌዴራል መንግስቱ በየክልሉ ያቋቋማቸው እና እያቋቋማቸው ያሉ የከፍተኛ የትምህርት ተቋማት በውስጣቸው ትንሿን ኢትዮጵያ የሚወክሉ የብሄር ስብጥሮችን እንዲይዙ ተደርገው የተደራጁ ናቸው።ከዓለም ታሪክም እንደምንረዳው ዩኒቨርሲቲዎች ቀድሞ ይታወቁ የነበሩት″ብሔር፣ ብሔረሰቦች″ በሚል ስያሜ ሲሆን፤ በኋላም ስያሜውን ተክቶ የመጣው ″ዩኒቨርሲቲ″ የሚለው ቃል የዓለምን አድማስ ስፋት በማመላከት ልዩ ልዩ ሕዝቦችን የሚያቅፍ ማዕከል መሆኑን አረጋጋጭ ሆኖ ቀጥሏል።ወደ አገራችን ተጨባጭ ሁኔታ ስንመለስ ዩኒቨርሲቲዎቻችን፣ ተማሪዎች ከልዩ ልዩ የአገሪቱ ክፍሎች ከተሰባሰቡ፣ ከእነሱ ማንነትና ባህል ውጪ ከሆኑ አቻዎቻቸው ጋር በአንድ የቀለም ገበታ፣ ማዕድ፣ መኝታና ግቢ ተቀራርበው እንዲኖሩና እርስ በርስ እንዲተዋወቁ የሚያስችሉ የኢትዮጵያዊነት መስተጋብር ቦታዎች ሆነው እያገለገሉ ይገኛሉ።ይህም በመሆኑ ተማሪዎች ከመደበኛ ትምህርት ባለፈ በዩኒቨርሲቲ ቆይታቸው የሚያገኙትን ይህንን መልካም አጋጣሚ አብሮነታችንን፣ ሠላማችንንና ልማታችንን ለማስቀጠል በአግባቡ ሊጠቀሙበት ይገባል።ከዚህ ተጻራሪ በሆነ አስተሳሰብ ውስጥ በመግባት መልካም የሆነውን የኢትዮጵያዊነት ስሜት ለማደፍረስ መሞከር ከምሁራን የማይጠበቅ መሆኑንም መረዳት ይገባል።በመሆኑም ተማሪዎች መንግሥት  ከፍተኛ ኃብት በመመደብና በማንቀሳቀስ ባመቻቸላቸው የከፍተኛ ትምህርት ዕድል ተጠቅመው የሚጠብቃቸውን ሀገርን በሳይንስና ቴክኖሎጂ ዕውቀት የመምራት ኃላፊነት ለመወጣት ከወዲሁ መዘጋጀትና የራሳቸውንና የሀገራቸውን የወደፊት ዕጣፈንታ ብሩህ ማድረግ ይጠበቅባቸዋል።ይህን ማድረግም በዋነኝነት የተማሪዎች ኃላፊነት መሆኑ ሊታወቅ ይገባዋል።የሚጠብቃቸውን ኃላፊነት ከወዲሁተገንዝበው ለትክክለኛ ዓላማ ለመብቃት ተግተው ናፀንተው እየሰሩ ላሉት አብዛኞቹ የዩኒቨርስቲ ተማሪዎቻችን መንግሥት የላቀክብር ይሰጣል።በቀጣይም አንዳንድ ሀይሎች አፍራሽ ተልዕኮ ተሰጥቷቸው የመማር ማስተማሩን ሂደት ለማወክ የሚያደርጉትን ሙከራ ነቅተው በመጠባበቅና በማጋለጥ ሀላፊነታቸውን አጠናክረው እንዲወጡም መንግሥት ጥሪውን ያስተላልፋል።መንግስት በዩኒቨርስቲዎቻችንሰላማዊ የመማርማስተማር ሂደት እንዲኖር ለማድረግ ከመቼውም ጊዜ በላይ ትኩረት ሰጥቶ የሚሰራ መሆኑን በዚህ አጋጣሚ ለማረጋገጥ ይወዳል።በመሆኑም የየዩኒቨርስቲዎቹ ማህበረሰቦች፣ ዩኒቨርስቲዎቻችን የሚገኙባቸው አካባቢዎች ማህበረሰቦችእና የተማሪዎቹ ወላጆች እንዲሁ ሌሎች ባለድርሻ አካላት ሁሉ ለዚሁ ጥረት መሳካት የበኩላቸውን አስተዋጽኦ ማድረግ ይጠበቅባቸዋል።ዩኒቨርስቲዎቻችን የአገራችንን መጻዒ ዕድል ብሩህ የሚያደርጉ ምሁራኖቻችን ማፍለቂያና የችግር መፍቻ ሃይሎቻችን ማመንጫ እንጂ የረብሻ ማዕከል እንዳይሆኑ መከላከል የሁላችንም ኃላፊነት ነው።